नर्मदा तट पर सफाई, सेहत और जल संरक्षण के लिए किया प्रेरित
भास्कर संवाददाता| नसरुल्लागंज
कलेक्टर डाॅ. सुदाम खाड़े के आदेशानुसार चंद्रशेखर आजाद शासकीय महाविद्यालय सीहोर की राष्ट्रीय सेवा योजना छात्र इकाई ने नर्मदा तटीय गांव बाबरी में 3 मार्च से सात दिवसीय एनएसएस शिविर आयोजित किया है।
नर्मदा सेवा यात्रा के उपलक्ष्य में आयोजित शिविर में महाविद्यालय की प्राचार्य डॉ. पुष्पा दुबे ने मुख्य अतिथि के रूप में अपने उद्बोधन में स्वयं सेवकों से आह्वान किया कि वह पूरी निष्ठा से नर्मदा घाट तथा गांव में स्वच्छता अभियान चलाकर ग्रामवासियों को स्वास्थ्य, स्वच्छता तथा जल संरक्षण के लिए प्रेरित करें। स्वास्थ्य जन स्वच्छता तथा व्यक्तिगत स्वास्थ्य विषय पर आधारित शिविर में कार्यक्रम अधिकारी देवेंद्र बरबड़े के मार्गदर्शन में स्वयं सेवक नर्मदा घाट की साफ-सफाई करते हुए तथा घाट पर मवेशियों की आवाजाही रोकने के लिए नर्मदा नदी को प्रदूषण मुक्त बनाने का संदेश दिया। रोज प्रभात फेरी भी निकाली जा रही है।
स्वच्छता के लिए किया जागरुक।
hin_Deva mar_Deva hin_Deva hin_Deva hin_Deva